Islamska zajednica Bošnjaka u zapadnoj Evropi
Islamska zajednica Bošnjaka u Zapadnoj Evropi je krovna vjerska organizacija Bošnjaka muslimana na području Zapadne Evrope. Duhovno vodstvo Bošnjaka muslimana u Zapadnoj Evropi zove se Mešihat, a najviši predstavnik Islamske zajednice Bošnjaka u Evropi je muftija. Islamska zajednica Bošnjaka u Zapadnoj Evropi je Mešihat Islamske zajednice u Bosni i Hercegovini, zbog čega je reis-ul-ulema vrhovni poglavar Bošnjaka muslimana i u Evropi. Sjedište Islamske zajednice Bošnjaka u Zapadnoj Evropi nalazi se u Wiesbadenu, Njemačka.